'Ek was sy hande en krag' sê Walter | George Herald
'Ek was sy hande en krag' sê Walter
Thursday, 20 August 2015, 15:31
Walter Lutsch, sportkondisioneerder van Hoërskool Outeniqua, saam met Pieter du Preez (alias SupaPiet) wat pas die tydtoets by die UCI Wêreld Paralimpiese-fietsrykampioenskappe in Nottwil, Switzerland, vir die eerste keer gewen het. Du Preez was in 2014 tweede in die tydtoets.
GEORGE NUUS - Walter Lutsch, sportkondisioneerder van Hoërskool Outeniqua, was onlangs in Switserland by die UCI Wêreld Paralimpiese-fietsrykampioenskap waar hy as helper vir Pieter du Preez, 'n kwadrupleeg en wêreldkampioen, opgetree het.
Lutsch het aan die George Herald gesê hy en Pieter stap al 'n lang pad saam en het vriende geword 12 jaar gelede ná sy ongeluk.
"Ek het hom ook tydens in 2013/2014 vergesel na Busselton om die Ysterman Wes-Australië kompetisie te voltooi – die eerste kwadrupleeg ooit om dit te vermag."
En nou het Pieter by die UCI Wêreld Paralimpiese-fietsrykampioenskap in Nottwil, Switzerland, twee goue medaljes in onderskeidelik die tydtoets en padwedren verower.
Pieter is 'n C6-kwadrupleeg en weens sy ongeskiktheid het hy net 15% spierfunksie oor wat basies net beweging in sy skouers en biseps insluit met geen handfunksie nie.
Walter sê hy het Pieter vergesel om sekere primêre take te verrig. "Ek moes, onder andere, sy reis vergemaklik deur sy hande en krag te wees waar nodig. Ek moes ook sy motor bestuur, sy fiets aanmekaarsit, energie-drankies aanmaak vir sy oefeninge en vir kompetisie asook sy hersteldrankies. Bene-wens verstellings aan sy fiets moes hy Pieter ook help met die in- en uitklim van sy fiets af.
Tydens die kompetisie moes Walter ook vir Pieter met tussenposes natgooi met water omdat hy nie in staat is om te sweet nie (weens sy C6-letsel) om oorverhitting - sy grootste vyand - tydens só 'n kompetisie te verhoed.
Die SA paralimpiese span wat in Switserland aan die UCI Wêreld Paralimpiese-fietsrykampioenskappe deelgeneem het.